માનવમિત્ર, ગાંધીનગર : દેશના યુવાનેતા અને ધારાસભ્ય જીગ્નેશ મેવાણીની આગેવાનીમાં આજે ગાંધીનગર ખાતે ભાનુભાઇ વણકર આત્મદાહ કેસ પછી આપવામાં આવેલા વચનો પુરા ના થતાં સરકાર પાસે વચનોની ઉઘરાણી કરવા રેલી કાઢવામાં આવી હતી. આ રેલીમાં હજારોની સંખ્યામાં દલિતો જોડાયા હતા. જીગ્નેશ મેવાણીએ જણાવ્યું હતું કે ગુજરત સરકાર માટે આ શરમથી ડૂબી મારવાની વાત છે કે અતિ ગંભીર ઘટનામાં ન્યાય માટે દલિત સમાજના લોકોને રેલી કરવી પડે છે.